Extreu les principals categories de què parla aquest text:
Meritxell Benedí Altés   (Barcelona, 1977) és una política i historiadora feminista catalana i actualment és la presidenta de l'Institut Català de les Dones. Va néixer a Barcelona, el 14 de gener de 1977. Es va criar a la Sagrera, en una família que regentava una botiga de sabates, molt coneguda al barri i és la petita de tres germanes. Es va llicenciar en Història a la Universitat de Barcelona, on va entrar en contacte amb el moviment feminista, d'esquerres i antifeixista i va ser deixeble de la Dra. Mary Nash. Un cop acabada la carrera, va cursar el Màster en Estudis del Món Contemporani per la Universitat de Barcelona i, anys més tard, el Màster en Direcció Pública d'ESADE. Ha centrat la seva activitat investigadora i professional en els camps dels Feminismes, les Polítiques d'Igualtat i els Drets Socials en diferents organismes i entitats, i col·labora amb diversos mitjans de comunicació especialitzat. Va ser investigadora pre-doctoral del Grup de Recerca Consolidat "Multiculturalisme i Gènere" de la Universitat de Barcelona i posteriorment, va iniciar una etapa professional de directiva pública com a Coordinadora de Polítiques de Gènere a l'Ajuntament de Barcelona i Directora del Pacte Nacional per a la Immigració. Després d'un període com a consultora de diverses entitats i organismes torna a la Generalitat com a tècnica de gestió a l'Agència de Qualitat i Avaluació de la Salut i més tard com a responsable de Projectes Estratègics del Departament de Treball, Afers Socials i Famílies (2016-2017) fins ser cessada per l'aplicació de l'article 155 de la Constitució Espanyola per part del Govern espanyol, tornant al Tercer Sector com a Cap de l'Àrea d'Empoderament Personal de la Fundació Surt. A la tardor del 2018 és nomenada Directora General de Serveis Socials des d'on impulsa, entre d'altres projectes, el Pla Estratègic de Serveis Socials 2020-2024 que finalment és aprovat pel Parlament de Catalunya per unanimitat i després de consensos assolits en un procés participatiu previ amb els agents implicats. Aquest Pla proposa una reforma de l'atenció primària de serveis socials, posant més pes en l’acció comunitària i la prevenció i incrementant la inversió social per millorar la qualitat de vida de tota la ciutadania i del conjunt de l’estat del benestar a Catalunya. És militant d'Esquerra Republicana des del 2013 i forma part del seu Consell Nacional. Resideix a Castellterçol (Moianès) des del 2007, on ha estat regidora de Cultura Participació i Salut i actualment és presidenta de l'Escola de Música i Dansa. Actualment és presidenta de la Secció Local del partit al municipi, membre de la Sectorial de Benestar del partit i Directora del programa de Lideratge Feminista "Maria Dolors Bargalló".
Meritxell Benedí Altés : polític, Barcelona : Entitat_Geopolítica, Institut Català de les Dones : govern, Universitat de Barcelona : educació, ESADE : educació, Generalitat : govern, Agència de Qualitat i Avaluació de la Salut : organització, Departament de Treball, Afers Socials i Famílies : govern, Fundació Surt : organització, Parlament de Catalunya : govern, Catalunya : Entitat_Geopolítica, Esquerra Republicana : partit_polític, Castellterçol : Entitat_Geopolítica, Moianès : Entitat_Geopolítica, la Sagrera : Entitat_Geopolítica, Mary Nash : persona, Ajuntament de Barcelona : govern, Govern espanyol : govern, Serveis Socials : organització, Escola de Música i Dansa : educació